ÉLŐFEJ ÉS
ÉLŐLÁB KÉSZÍTÉSE

Hosszabb dokumentumokban gyakran
találkozhatunk az oldalak tetején vagy alján
ismétlődő feliratokkal, képekkel. Ezeket a felső
és alsó margón elhelyezkedő
szövegrészeket a Wordben élőfejnek és
élőlábnak nevezzük. Az élőfej
és élőláb szakaszonként, illetve páros és páratlan
oldalanként eltérő lehet a dokumentumban.

Élőfej vagy
élőláb készítése előtt adjuk ki
a Nézet menü Élőfej és
élőláb parancsát.

A képernyőn megjelenik
az élőfej területe és az Élőfej
és élőláb eszköztár. Erre a területre
a hagyományos módon gépelhetjük be a fejléc
szövegét. Az élőfej formátumozására
a hasábok kivételével minden eddig tanult
formátumot használhatunk.

Az élőfej és
az élőláb között az Élőfej
és élőláb eszköztár Váltás az élőfej és
élőláb között gombjával válthatunk
át.

Az élőfej és
élőláb megjelenítése előtt
használt nézetbe a Bezárás
gombbal térhetünk vissza.

élőfej
és élőláb tulajdonságai

Az élőfej
és az élőláb tulajdonságait a Fájl menü Oldalbeállítás
parancsával vagy az Élőfej és
élőláb eszköztár Oldalbeállítás
gombjával állíthatjuk be.

A megjelenő párbeszéd panel Elrendezés fülén
lévő Élőfej
és élőláb csoportban az élőfej
és élőláb ismétlődését
szabályozhatjuk.

A Páros
és páratlan eltérő jelölőnégyzet
bekapcsolásával dokumentumunk páros és
páratlan oldalain eltérő fejléceket és
lábléceket állíthatunk
be.

Az Első
oldal eltérő jelölőnégyzet bekapcsolása
a dokumentum első oldalán a többitől
eltérő élőfej és élőláb elkészítését
teszi lehetővé.

A
Páros és páratlan
eltérő vagy a Első
oldal eltérő jelölőnégyzetek bekapcsolása
esetén a különböző típusú
élőfejek és élőlábak
között az Élőfej és élőláb eszköztár Előző megjelenítése
és Következő megjelenítése
gombok segítségével válthatunk.

A párbeszéd panel Távolság a lap
szélétől mezőiben adjuk meg, hogy az élőfej
illetve az élőláb
milyen távolságra kerüljön az oldal szélétől.

szakaszok élőfeje és élőlába

Ha a dokumentum több
szakaszt tartalmaz, lehetőségünk van az élőfejet
és az élőlábat szakaszonként
eltérő módon kialakítani. Például
egy hosszabb dokumentum egyes fejezeteit külön szakaszokba szervezve
az egyes fejezetekhez eltérő fejléceket
rendelhetünk.

Az élőfej és
az élőláb szakaszonkénti
ismétlődését az Élőfej és
élőláb eszköztár Ugyanaz, mint az előző gombjának ki- vagy
bekapcsolásával szabályozhatjuk.

Alaphelyzetben a dokumentum minden szakasza azonos élőfejet
és élőlábat tartalmaz.

Egy szakasz fejlécének a többitől
eltérő beállításához
válasszuk ki azt az Élőfej és
élőláb eszköztár Előző megjelenítése és Következő
megjelenítése gombjaival. Az Ugyanaz, mint az előző gomb kikapcsolása
után az élőfej vagy az élőláb
módosításával elérhetjük, hogy a szakasz
élőfeje és élőlába eltérő legyen
a többitől.

TIPP

Ha a következő
szakaszokban az Ugyanaz, mint
az előző gomb be van kapcsolva, akkor az érintett
szakaszok bármelyikében végzett
módosítás a többi szakaszban is megjelenik.

mezők az élőfejben és az
élőlábban

Az élőfejben
és élőlábban a begépelt
statikus szövegeken kívül automatikusan
változó szövegelemeket, azaz mezőket is beszúrhatunk.
Így készíthetünk például
oldalszámozást vagy fejezetcímeket,
szótáraknál oldalkezdő és záró
címszavakat tartalmazó élőfejet vagy
élőlábat is.

A mezők beszúrása legegyszerűbben
az Élőfej és élőláb eszköztár
megfelelő gombjaira kattintva történhet. A mezők
mindig az aktuális kurzorpozícióba kerülnek
beszúrásra.

Gomb

Jelentés

Az aktuális oldalszámot
jeleníti meg.

A dokumentum összes oldalának
számát mutatja meg.

Az oldalszámok
formátumának beállítására
szolgáló párbeszéd panelt jeleníti meg.

Az aktuális dátumot
jeleníti meg.

Az aktuális időt (óra,
perc) jeleníti meg.

A dátum és az idő
beszúrásának másik módja a Beszúrás menü Dátum és idő
parancsának használata. A megjelenő párbeszéd
panelen előre beállított
dátum és idő formátumok közül
választhatunk.

Az Automatikus
frissítés jelölőnégyzet bekapcsolása
esetén a kiválasztott dátum és idő
mezőként, ha kikapcsoljuk, szövegként kerül beszúrásra.
Utóbbi esetben az érték nem frissíthető.

További mezőket a Beszúrás menü Mező parancsa
segítségével szúrhatunk be.

Kész szöveg beszúrása

Az élőfej
és élőláb készítésekor
lehetőségünk van előre definiált kész
szövegek beszúrására. Ezt legegyszerűbben
az Élőfej és
élőláb eszköztár Kész
szöveg beszúrása gombjával tehetjük meg.

A legördülő
listából választhatjuk például a szerző
nevét, a dokumentum nevét és
elérési útvonalát, a létrehozás
dátumát stb.

OLDALSZÁMOK
AUTOMATIKUS LÉTREHOZÁSA

Ha dokumentumunkban
mindössze oldalszámozást szeretnénk létrehozni,
ezt a Nézet menü
Élőfej és élőláb
parancsának használata nélkül a Beszúrás menü Oldalszámok parancsának
használatával is megtehetjük.

Az Elhelyezés
legördülő listában választhatjuk ki az oldalszám
függőleges helyét az oldalon.

Az Igazítás
legördülő lista segítségével az oldalszám
vízszintes elhelyezkedését állíthatjuk be.

Az Oldalszám
az első oldalon is opció kikapcsolásával
elérhetjük, hogy a dokumentum első (cím) oldalára
ne kerüljön oldalszám.

Megjegyzés

Az Oldalszám
az első oldalon is jelölőnégyzet ki- vagy
bekapcsolásakor a Word a Oldalbeállítás párbeszéd
panel Elrendezés
fülén található Első
oldal eltérő opciót is módosítja.

A Formátum
gombra kattintva a kezdő oldalszámot és a számformátumot
állíthatjuk be.

A betűformátum beállítására ezen a párbeszéd
panelen nincs lehetőségünk.

A
témakörhöz kapcsolódó gyakorlófeladatok:

Feladatgyűjtemény 14.,
15., 22. feladat

LÁBJEGYZETEK, VÉGJEGYZETEK
kéSZÍTÉSE

A dokumentum egyes
szövegrészeinek magyarázata vagy kiegészítéseként
lábjegyzeteket vagy végjegyzeteket szúrhatunk be a dokumentumba.
Ezek a kiegészítők sokat segíthetnek a nagyobb
dokumentumok kezelhetőségén.

Egy lábjegyzet a hozzá
tartozó szóval azonos oldalon, a lap alján jelenik
meg a dokumentumban.

A végjegyzetek mindig a szakasz,
illetve a dokumentum
végén, összegyűjtve jelennek meg.

lábjegyzet,
végjegyzet létrehozása

Lábjegyzet vagy
végjegyzet készítéséhez álljunk a dokumentumban arra a pontra,
ahová a hivatkozás szimbólumát
szeretnénk beszúrni, majd adjuk ki a Beszúrás menü Hivatkozás  Lábjegyzet
parancsát.

A Hely
csoport Lábjegyzet vagy Végjegyzet
rádiógombjával határozzuk meg, hogy a beszúrt
megjegyzés a lap aljára vagy a dokumentum végére
kerüljön.

A Formátum csoport
Számformátum legördülő
lista bármely elemét és a Számozás legördülő lista Folyamatos elemét kiválasztva
a lábjegyzet- vagy végjegyzetjelölők számozását
a Word végzi el. Így elérhetjük, hogy
a sorszámok mindig folyamatosan növekedjenek és ne
keveredjenek össze. A Kezdő
sorszám léptethető mezőben megadhatjuk,
hogy a lábjegyzet vagy végjegyzet
számozása honnan kezdődjön. Az Egyedi jelölés opció
választása után a mező melletti
rovatba tetszőleges hivatkozást
gépelhetünk be.

Speciális
szimbólum beszúrásához kattintsunk a Szimbólum gombra. A Számozás
legördülő listában lehetőségünk van szakaszonként
vagy oldalanként újra kezdődő számozás
beállítására.

Megjegyzés

Ne válasszuk a szakaszonként
újra kezdődő számozást, ha előfordulhat
olyan eset, hogy két azonos oldalra eső szakaszban is jegyzetet helyezünk
el.

Egyedi jelölés
alkalmazásakor, azaz amikor a lábjegyzetjelölőt magunk
határozzuk meg, nekünk kell
ügyelnünk arra, hogy ne alkalmazzuk kétszer ugyanazt a
jelölést.

A lábjegyzet vagy végjegyzet
szövegének begépeléséhez kattintsunk
a Lábjegyzet és
végjegyzet panel Beszúrás
gombjára.

Ha a lábjegyzetet vagy végjegyzetet
a Nyomtatási elrendezés nézetben
szúrjuk be, a Word mindig a lábjegyzet vagy
végjegyzet begépelésének
helyére lapoz. Ebben az esetben előfordulhat, hogy
a hivatkozást tartalmazó
szövegrész eltűnik a képernyőről.

Amennyiben lábjegyzetünket, illetve végjegyzetünket
a Normál nézetben szúrjuk be
a dokumentumba, a Word a dokumentum ablakát két ablaktáblára
osztja.

Ebben az esetben a felső ablaktáblán a dokumentum
aktuális részletét, az alsó
ablaktáblán pedig a lábjegyzet
szövegét láthatjuk. Az alsó ablaktábla
Lábjegyzetek legördülő listájában
kiválaszthatjuk, hogy magát a lábjegyzetet, a
lábjegyzet-elválasztó vonalat vagy – hosszú
lábjegyzetek esetében – az előző oldalról
áthozott lábjegyzeteket jelző vonalat, illetve az ehhez tartozó megjegyzés szövegét
kívánjuk szerkeszteni.

Bármelyik elem kiválasztása után
megjelenik az Alaphelyzet gomb,
amellyel a lábjegyzet-elválasztó
alapértelmezett tartalma állítható
vissza.

A szöveg begépelése után az alsó
ablaktábla Bezárás
gombjával szüntethetjük meg az ablak felosztását.

lábjegyzet,
végjegyzet MEGJELENÍTÉSE,
MÓDOSÍTÁSA

A dokumentumba beszúrt
lábjegyzet vagy végjegyzet szövegét legegyszerűbben
az egérrel a hivatkozáshoz tartozó szóra
mutatva jeleníthetjük meg.

Ezt a funkciót ki- vagy
bekapcsolhatjuk az Eszközök
menü Beállítások parancsával
megjeleníthető párbeszéd panel Megjelenítés fülén
található Elemleírás
opció segítségével.

A lábjegyzet vagy
végjegyzet szövegének
módosításához kattintsunk duplán
a hivatkozásra, vagy használjuk a Nézet menü Lábjegyzet
parancsát.

LÁBJEGYZET,
VÉGJEGYZET TÖRLÉSE

A dokumentumba beszúrt
lábjegyzetek vagy végjegyzetek törléséhez
jelöljük ki a lábjegyzet vagy végjegyzet szimbólumot,
majd a szokott módon használjuk a DELETE vagy
a BACKSPACE billentyűt. Ennek hatására
a lábjegyzethez tartozó szövegrész is
törlődik.